Kartta näyttää, missä sijaitsee BMW- ja Audi-Suomi – Työttömyyden koettelemalla seudulla ostetaan paljon uusia Mersuja

Tesla-sähköautoja on ostettu pääkaupunkiseudulla kolme kertaa enemmän kuin muualla Suomessa yhteensä. Maan kaikista uusista autoista valtaosa on silti pelkällä bensiinillä kulkevia.

Uutta autoa ostavat suomalaiset valitsevat useimmiten kestosuosikin, eli Toyotan, Volkswagenin tai Škodan. Eroja on eniten pääkaupunkiseudun ja muun Suomen välillä, mutta myös idän ja lännen välillä.

Audien ja BMW:iden Suomi rajoittuu Kehä III:n sisäpuolelle, Tampereelle, Turkuun ja Ouluun. Itäsuomalaisten rakastama Škoda ei pääse länsirannikon kaupungeissa aina edes kolmen kärkeen.